Nagsirbi si Ross bilang Prinsipal kan Goroka Teachers College sa Papua New Guinea puòn 1980 hanggan 1982, habang nasa oras sya nin pagdakula na nagkakaigwa syang interes sa mga lokal na mga tataramon, dangan puminuon syang mangulekta nin datos sa mga ini. Kan 1986, nareseber niya an saiyang PhD hale sa ANU na nasa irarom nin superbisyon ni Stephen Wurm, Bert Voorhoeve asin si Darrell Tryon. Patungkol an saiyang disertasyon sa genealohiya kan mga tataramon na Osyaniko sa sulnupan na Melanesya, dangan naglalaman ini nin mga amay na rekonstruksyon kan Proto Osyaniko. Pig-introdusir man nya an konsepto kan linkage, sarong grupo kan mga tataramon na nagbago o nag-evolve sa paagi kan pagkakaibá kan diyalektos kaysa sa tree-like splits.